《送王舍人赴明州过阙二首 其一》
宋代·王庭圭

紫泥初出大明宫，端为朝廷知弱翁。平地便开丞相府，乌台先弱玉花骢。

一时治行无前辈，共喜君王记自公。暂假双旌临近辅，聊观海日正曈昽。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。